Potenciale danĝera objekto

Potenciale danĝera objekto (PDO) estas Apud-tera asteroido aŭ kometo, kies orbito estas tia, ke ĝi havas la eblon pasi proksime de Tero kaj, kiu estas sufiĉe granda por kaŭzi gravajn regionajn damaĝojn en la okazaĵo de alfrapo.

 Difino 
Objekto estas konsiderita kiel PDO se ĝia minimuma orbita interdistanco (MOID) rilate al Tero estas malpli ol 0,05 astronomia unuo (iom malpli ol 7 500 000 km aŭ proksimume 19,5 foje la distanco Luno -Tero) kaj se ĝia diametro estas almenaŭ 100 al 150 metroj. Tio estas sufiĉe granda por kaŭzi al homaj instalaĵoj regionajn detruojn senprecedencajn en la homa historio en la kazo de surgrunda alfrapo, aŭ gravan cunamon en la kazo de frapo en oceanon. Tia trafaj eventoj okazas averaĝe ĉirkaŭ po unufoje en 10 000 jaroj.

 Nombrado 
En januaro 2009, NASA listigis 1006 potenciale danĝerajn asteroidojn (PDA) kaj 85 apud-terajn kometojn (PDC).Statistiko de malkovro de apud-teraj asteroidoj   La inventaro de la sunsistemo daŭras, kun 1360 PDA konata ekde decembro 2012. Projektoj kiel Lincoln Near-Earth Asteroid Research kaj Catalina Sky Survey daŭras serĉi pliajn PDO-jn. Ĉiuj, kiuj estas trovitaj estas studita per optikaj, radaraj, infraruĝaj kaj aliaj rimedoj, por determini iliajn ecojn kiel grando, komponiĝo, rotacio, kaj pli precize determini iliajn orbitojn. Ambaŭ profesiaj kaj amatoraj astronomoj partoprenas al tia elrigardo.

La datumoj de NEOWISE taksas, ke ekzistas 4 700 ± 1 500 potenciale danĝeraj asteroidoj kun diametro pli granda ol 100 metroj.NASA-enketo kalkulas la potenciale danĝerajn objektojn  En 2012, estas taksata, ke proksimume 20 al 30 % el tiuj objektoj estis malkovritaj.

 Taksado de la grandoj 
Asteroido pli granda ol 35 metroj povas esti minaco por urbo.Ĉasistoj de asteroidoj donas novan takson de la minaco de apudteraj objektoj (Scientific American) 

La diametro de plej malgrandaj asteroidoj ne estas bone konata kaj povas nur esti taksita surbaze de ilia brilo kaj distanco.
Tial NASA kaj la Jet Propulsion Laboratory uzas la pli praktikan mezuron de la absoluta magnitudo (H).
Ia-ajn asteroido kun absoluta magnitudo de 22.0 aŭ pli hela (do de pli malgranda magnetudo) estas sufiĉe
granda por esti danĝera, kvankam nur kruda taksado la de grando povas esti farata sur bazo de la absoluta
magnitudo,Kongruo inter absoluta magnitudo kaj diametro de asteroidoj, el JPG Astronomie 
ĉar ilia albedo ne estas ĉiam konata. La programoj de serĉo de PDO-j de NASA hipotezas, por tiaj
asteroidoj, averaĝan albedon de 0,13.

Kiam asteroido pasas proksime de planedo aŭ natura satelito, ĝi suferas gravitan perturbon, kiu modifas
ĝian orbiton tiel, ke potenciale danĝera objekto povas iĝi ne-minaca, aŭ inverse. Tio estas spegulbildo de la dinamika karaktero de la Suna Sistemo.

La du ĉefaj skaloj uzata por klasifiki la danĝerojn de asteroidaj alfrapo estas la Palerma skalo kaj la Torina skalo.

 La plej grandaj PDO-j 
Plej grandaj PDO-j (laŭ ties absoluta magnitudo) malkovritaj je donita jaroSerĉilo de JPL Small-Body Database : PDO kaj absoluta magnitudo < 18  ,

 Nomo  Jaro  (H) (4179) Toutatis  1989  15.3 (4953) 1990 MU  1990  14.1 (7341) 1991 VK  1991  16.7 (5604) 1992 FE  1992  16.4 (39572) 1993 DQ1  1993  16.4 (136618) 1994 CN2  1994  16.6 (243566) 1995 SA  1995  17.3 (8566) 1996 EN  1996  16.5 (35396) 1997 XF11  1997  16.9 (16960) 1998 QS52  1998  14.3 (137427) 1999 TF211  1999  15.0 (23187) 2000 PN9  2000  16.1 (111253) 2001 XU10  2001  14.9 2002 CE  2002  14.7 (242216) 2003 RN10  2003  15.7 (242450) 2004 QY2  2004  14.7 (308242) 2005 GO21  2005  16.4 2006 VV2  2006  16.8 (214869) 2007 PA8  2007  16.2 (294739) 2008 CM  2008  17.15 2009 MS  2009  16.0 2010 CL19  2010  17.55 2011 UL21  2011  15.7 2012 LK9  2012  17.8

 Notoj kaj referencoj 


 Eksteraj ligiloj 
  Kalkulu la efikojn de asteroida alfapo apud ĉe vi
  Raporto de la Taska Forto pri la potenciale danĝeraj Apud-Teraj Objektoj 
  Listo de Potenciale Danĝera Asteroidoj (PDA-j) el la paĝaro de Minor Planet Center
  Identigo de Apud-Teraj Asteroidoj
  Falo de meteoroidoj : fluoj kaj danĝeroj
  Malkovri asteroidojn por plej bone protekti la homaron (el Le Figaro -Science)

#
Kategorio:Malgrandaj korpoj de la sunsistemo
#